OpenLLM-France/wikimedia huggingface dataset:
# Ciències de la Naturalesa (nivell ESO)/Estructura de la matèria: àtoms i molècules
## Elements i compostos

A mesura que avançava l'estudi de la matèria, els científics es varen adonar que les substàncies es podien diferenciar en dos tipus. Per una banda, hi havia les substàncies que es poden descompondre en altres. Per exemple, si cremam paper, es descompon en fum i cendra. Per l'altra, hi havia aquelles que no es podien descompondre més. Es pot saber si una substància es descompon si, en pesar-la després de provocar la reacció química, el residu resultant té menys massa que la substància que teníem abans de fer la reacció.
Les substàncies que no es poden descompondre s'anomenen substàncies simples o elements, mentre les que sí que es poden descompondre s'anomenen composts.
Avui dia es coneixen 114 elements diferents. D'aquests, 24 no es troben a la natura sinó que han estat obtenguts al laboratori.

## Què són els àtoms

La matèria està formada per unes partícules anomenades àtoms. Els àtoms són molt petits, fins al punt que cent milions d'àtoms posats en fila índia, tocant-se l'un amb l'altre, només formarien una ratlla de dos centímetres i mig de longitud. Actualment es coneixen 114 tipus diferents d'àtoms. Cada element està format per una sola classe d'àtoms, tots iguals entre ells però diferents de qualsevol altre element. En general, els àtoms existeixen combinats, llevat d'algunes excepcions. Per exemple, a la natura no ens trobarem àtoms d'hidrogen aïllats, sinó units de dos en dos formant molècules d'hidrogen.
De manera semblant, els compostos també formen molècules, però aquestes estan formades per la unió d'àtoms de naturalesa distinta.
* Àtom de liti

## Què són les molècules

Només els àtoms dels gasos nobles es poden trobar aïllats a la naturalesa. La resta s'uneixen per formar molècules o cristalls.
Les molècules resulten d'unir un cert nombre d'àtoms. Una molècula pot estar formada per àtoms diferents, com ara l'aigua (H$_2$O), o per àtoms iguals, com ara l'oxigen (O$_2$).
* Molècula d'aigua
* Molècula de la sal
* Molècula de glucosa (sucre)
* Molècula d'ADN (el material genètic)

## Símbols i fórmules

La química utilitza un llenguatge propi i universal per representar substàncies. Així, s'aconsegueix que tots els científics s'entenguin quan han de compartir els resultats de les seves investigacions, sigui quin sigui el seu idioma.
Els elements químics es representen mitjançant un símbol, que sol ser una o dues lletres inicials del seu nom actual o del seu nom en llatí. Aquest símbol també representa un àtom d'aquest element químic.
Per determinar la composició d'una molècula, s'escriuen els símbols de tots els elements que en formen part, juntament amb un subíndex que indica quants àtoms intervenen de cada element químic.
* Mostra d'alumini
* Mostra de iode

## Exemples

* Molècules de carboni sota 3 formes

## Activitats

De què està feta la matèria? Diapositives de la 6 a la 21.

## Referències

* ↑ http://www.xtec.es/centres/a8052761/web-natus/comensar1.htm#element
* ↑ http://www.xtec.es/centres/a8052761/web-natus/comensar1.htm#atoms
* ↑ http://www.xtec.es/centres/a8052761/web-natus/comensar1.htm#simbol
# Ciències de la Naturalesa (nivell ESO)/Fabricació i ús de materials i substàncies freqüents a la vida quotidiana
## Medicaments

* Antibiòtics
* Analgèsics i antipirètics
* Desinfectants
* Antiinflamatoris
* Vacunes

## Aliments

* Conservants
* Antioxidants
* Colorants
* Acidulants

## Nous materials

* Plàstics
* Cristalls líquids
# Ciències de la Naturalesa (nivell ESO)/Escales d'observació del món material
## Escala macroscòpica i escala microscòpica

Depenent de la grandària del sistema material, es pot estudiar a dos nivells diferents:
* Escala macroscòpica
    És l'observació que es pot percebre a través dels nostres ulls. En aquesta escala, s'usen unitats de mesura com ara el metre, que és la unita bàsica de longitud, o l'any llum, que és la distància recorreguda per la llum durant un any.
* Un arbre amb una altura d'uns 25 metres. Exemple d'arbre veterà.
* Estrats volcànics a Tenerife
* Escala microscòpica
    És l'observació que no podem veure amb els nostres ulls. Per això s'han d'usar instruments com lupes i microscopis. S'empren unitats com el micròmetre, que equival a la mil·lèsima part d'un mil·límetre, o el nanòmetre, que és la milionèsima part d'un mil·límetre. Amb aquesta escala s'estudien cèl·lules, molècules, àtoms, etc.
* Floc de neu a 300 micròmetres
* Teixit neuronal al microscopi òptic
* Cèl·lules epitelials.

## Observació directa i observació indirecta

Mètodes d'observació:
* Observació directa
    Requereix l'ús d'instruments adequats, com ara microscopis òptics, electrònics, etc.
* Una lupa
* Microscopi òpticMicroscopi òptic
* Microscopi electrònic de rastreig
* Observació indirecta
    A partir de fets experimentals observables a escala macroscòpica, es dissenyen models i s'estableixen lleis i teories que descriuen el comportament de la matèria a escala microscòpica.

## Referències

* ↑ Ciències de la Naturalesa 2n d'ESO. Projecte La Casa del Saber.
* ↑ http://www.quimicaweb.net/grupo_trabajo_ccnn_2/tema1/index.htm
# Guia Ubuntu/Alien Arena

Alien Arena és un joc d'acció amb llicència GPL que barreja el tipus de jocs Unreal Tournament amb el motor gràfic de Quake III. Amb 25 nivells, es poden adquirir noves armes o armadures. Entre d'altres, hi ha làsers, metralladores, míssils, etc.
El joc està construït sobre OpenGL. Seria oportú tenir habilitada l'acceleració amb renderitzat per a gaudir bé dels gràfics.
Aquest joc el podeu instal·lar amb Centre de programari de l'Ubuntu.
Per a jugar-hi, Aplicacions – Jocs – Alien Arena.
Mes informació, http://red.planetarena.org
# Guia Ubuntu/A qui va adreçada

A tota persona que es vulgui iniciar en el sistema operatiu GNU/Linux, fàcilment i ràpidament. Està pensada per a l'usuari més novell, per això fa servir aplicacions gràfiques i intuïtives. Amb l'ajut d'aquesta guia, el lector podrà gaudir de tots els beneficis del programari lliure amb l'estabilitat i la potència de GNU/Linux d'una manera senzilla i lliure de virus.
Si cerqueu alguna cosa millor que el que ja coneixeu per a Windows i Mac, probablement heu vingut al lloc equivocat. Aquí no parlem d'eines millors o pitjors, sinó d'eines lliures, algunes millors, d'altres en desenvolupament i d'altres encara molt allunyades dels equivalents amb llicència d'ús restringit (programari privatiu).
El programari lliure no és un aparador de productes sinó un prestatge de textos. Per accedir a un aparador, calen diners per comprar; en canvi, per accedir a un prestatge, només cal el cervell i la curiositat necessària. Aquí oblidareu coses com ara craquejar programes, que a la fi és una manera de renunciar a la vostra llibertat, de contribuir al fet que les eines no lliures siguin les més difoses i, d'aquesta manera, indirectament, contribuir al monopoli del programari privatiu que, encara que no us persegueixi per fer còpies iŀlegals, sí que obliga les institucions públiques, les empreses, els instituts, les universitats, etc. a comprar les llicències.
La informació d'aquesta guia es distribueix sense cap mena de garantia. Encara que tot el que aquí hem escrit ho hem comprovat personalment, no podem respondre de la possible pèrdua de dades o de cap dany provocat per l'ús del programari de què tracta aquesta guia. Sempre és recomanable fer còpies de seguretat de les dades importants que tingueu a l'ordinador abans de fer res del que s'ha escrit aquí.
Conclusió
Encara hi ha moltes coses per aprendre sobre Ubuntu i també sobre Linux en general, aquesta guia només és una visió general des del punt de vista d'Ubuntu i, després d'haver llegit aquesta guia, hauríeu de tenir un millor coneixement d'Ubuntu i Linux. Però, Linux, en general és molt més, és una filosofia, una manera d'entendre la informàtica i el comportament humà. Compartir, ajudar, ser generós, algunes de les habituals paraules a la comunitat del programari lliure.
On anar ara? Aprendreu a fer servir el terminal? Provareu altres escriptoris (KDE, XFE, LXDE, etc.)? Això és decisió vostra. Recordeu, Linux és diversió i la gent està aquí per ajudar. Preneu-vos el vostre temps i aprengueu una mica cada dia. Sempre hi ha alguna cosa nova, no importa quant en sapigueu ja.
Gaudiu de Linux i gràcies per haver escollit Ubuntu. La comunitat d'usuaris Ubuntu.cat us dóna la benvinguda! http://ubuntu.cat
# Guia Ubuntu/Actualització del Kubuntu

Actualització del sistema
Com amb qualsevol sistema operatiu, cal que actualitzeu el Kubuntu regularment. Això assegurarà que gaudiu del programari més recent lliure d'errors i forats que podrien fer insegur el vostre ordinador davant d'atacs o programes maliciosos.
El Kubuntu actualitza el sistema automàticament amb un programa anomenat Gestor d'actualitzacions Muon. Per defecte i automàticament, revisa si hi ha noves actualitzacions diàriament. En el cas de tenir noves actualitzacions disponibles, ens avisarà al panell inferior amb un escud de color groc.
Si hi feu clic al escud groc, s'obrirà el gestor d'actualitzacions.
Si feu clic a "instaŀla les actualitzacions" no caldrà que us preocupeu de res més.
Si ho preferiu, també es pot actualitzar el sistema utilitzant el Terminal. En aquest cas, per a actualitzar el sistema i els paquets de programari caldrà executar les següents ordres:
$ sudo apt‐get update
$ sudo apt‐get upgrade
# Guia Ubuntu/Actualitzar a una versió superior
## Actualitzar a una versió superior

Actualitzar Ubuntu d'una versió a una altra de superior és ben senzill. Si, per exemple, teniu la versió 13.10, i voleu actualitzar-la a la 14.04 heu de seguir les següents pases:
1. Premeu la tecla "Tauler" (la del logo d'Ubuntu, cantonada esquerra superior). O bé premeu la superkey (al teclac, tecla logo windows).
Escriviu: "Gestor d'actualitzacions", tot seguit premeu amb el ratolí sobre la icona d'aquest gestor.
* Si utilitzeu Gnome, o altres escriptoris semblants a Gnome: "Aplicacions - Eines del sistema - Administració - Gestor d'actualitzacions".
2. Premeu "Comprova" per veure si hi ha disponibles actualitzacions de la versió que teniu instałlada, en cas afirmatiu, instałleu-les. Premeu un segon cop "Comprova" per tal de verificar que les heu instałlat totes. Després, premeu "Actualitza" al costat on diu Nova Versió d'Ubuntu.
3. Una nova finestra us informarà de la nova versió disponible. Premeu "actualitza" i la resta és tan sols esperar que acabi.
Us recordem que, si teniu cap problema, aquí trobareu suport: http://www.ubuntu.cat/
Al apartat "Assistència" hi ha: Llistes de correu, pàgines d'ajuda, fòrum, etc.

## Actualitzar a una versió en desenvolupament

Per als més valents teniu l'opció d'actualitzar Ubuntu a una versió betta que encara no ha estat llançada oficialment. Si no teniu espera, o simplement voleu ser dels primers en provar quelcom nou, tenint en compte que una versió de prova us pot donar errades, ho podreu fer des del Terminal amb la següent ordre:
No es recomana de fer-ho amb màquines de producció o treball!!!
# Guia Ubuntu/A qui va adreçada (Ubuntustudio)

Aquesta guia va adreçada a tota persona que es vulgui iniciar en el sistema operatiu GNU/Linux, fàcilment i ràpidament, però que tingui clar que pensa utilitzar-ne la distribució Ubuntu Studio. Per aquells usuaris que no tenen prou clar si aquesta és la seva distribució és recomanable que comencin per la Guia Ubuntu principal.
Està pensada per a l'usuari més novell en aquest sistema operatiu, per això fa servir aplicacions gràfiques i intuïtives. Amb l'ajut d'aquesta guia, el lector podrà gaudir de tots els beneficis del programari lliure amb l'estabilitat i la potència de GNU/Linux d'una manera senzilla i lliure de virus.
De totes maneres en alguns moments es donarà per descomptat que el lector té algunes nocions sobre programari artístic, o que almenys espera formar-se amb guies complementàries a aquesta, que se centra en el sistema operatiu.
Si cerqueu alguna cosa millor que el que ja coneixeu per a Windows i Mac, probablement heu vingut al lloc equivocat. Aquí no parlem d'eines millors o pitjors, sinó d'eines lliures, algunes millors, d'altres en desenvolupament i d'altres encara molt allunyades dels equivalents amb llicència d'ús restringit (programari privatiu).
El programari lliure no és un aparador de productes sinó un prestatge de textos. Per accedir a un aparador, calen diners per comprar; en canvi, per accedir a un prestatge, només cal el cervell i la curiositat necessària. Aquí oblidareu coses com ara craquejar programes, que a la fi és una manera de renunciar a la vostra llibertat, de contribuir al fet que les eines no lliures siguin les més difoses i, d'aquesta manera, indirectament, contribuir al monopoli del programari privatiu que, encara que no us persegueixi per fer còpies iŀlegals, sí que obliga les institucions públiques, les empreses, els instituts, les universitats, etc. a comprar les llicències.
La informació d'aquesta guia es distribueix sense cap mena de garantia. No podem respondre de la possible pèrdua de dades o de cap dany provocat per l'ús del programari de què tracta aquesta guia. Sempre és recomanable fer còpies de seguretat de les dades importants que tingueu a l'ordinador abans de fer res del que s'ha escrit aquí.
# Llibre de cuina/Receptes/Coca Maria

La Coca Maria és un pastís tradicional de la Marina Alta (País Valencià). Es pren tant per esmorzar com per berenar o també de postres després de dinar. Se sol acompanyar d'un gotet de mistela, cafè o xocolata desfeta.

## Elaboració
### Ingredients

    6 ous
    ¼ kg farina de rebosteria
    ¼ kg de sucre
    ¼ litre de llet
    ¼ litre d'oli de gira-sol
    La pell ratllada d'un llima sencera
    2 sobres de rent
    ½ culleradeta de canella
    Sucre
    Mantega

### Preparació

Es baten els ous i se'ls afig a continuació la llet, l'oli, el sucre, la farina, la llima, la canella i les gasoses. Es mescla tot. Es posa la mescla en el motle (al qual li hem posat paper d'oli). Una vegada depositada la massa en el motle, s'empolvora per damunt amb un poc de sucre i canella. Es fica al forn a 150º i es deixa 30 minuts (havent-hi preescalfat el forn a 180° durant 25 minuts).

### Alternatives

La Coca Maria també es pot elaborar afegint-hi xocolata, ametlla, poma o carabassa.

## Referències

* ↑ «Recepta de la Coca Maria». Ajuntament de Dénia.
# Llibre de cuina/Receptes/Castanyes al forn

Les castanyes es mengen tradicionalment el dia de Tots Sants, també conegut com Dia de La Castanyera o La Castanyada

## Ingredients

* 1kg de castanyes

## Preparació

Preescalfeu el forn a 200ºC. Feu un tall a la part abombada de cada castanya, de manera que travessi tant la pell dura exterior com la més fina que té a dins. Poseu-les en una sola capa en una llauna al forn, a sobre d'un paper sulfuritzat. Coeu-les durant mitja hora. Poseu-les en una paperina de diari per a mantenir millor la calor.

## Comentaris i variants

Les castanyes són més difícils de pelar quan estan massa fredes. Un truc és reescalfar-les al micro-ones durant quatre segons.
També es poden coure a la brasa o al micro-ones.
# Llibre de cuina/Receptes/Castanyes amb anís

Les castanyes amb anís es mengen a Aragó per Tots Sants

## Ingredients

* 1kg de castanyes
* 1 grapat de grans d'anis
* aigua

## Preparació

Feu un tall profond a cada castanya i poseu-les totes en una cassola amb l'anis. Cobriu-les amb aigua i escalfeu fins que bulli. Bulliu-les fins que estinguin tendres. Escorreu-les i ja les podeu menjar.
# Llibre de cuina/Receptes/Castanyola en salsa
### Ingredients

* 1 castanyola d'un quilo de pes.
* 1 ceba grossa o dues de més petites.
* 1 llauna de tomàquet fregit.
* 50 grs. de margarina.
* 4 cullerades grosses plenes de farina.
* Uns branquillons de farigola.
* 1 fulla de llorer.
* Uns ramells de julivert fresc.
* 1 got d'aigua ple de vi negre.
* 1 tassa d'esmorzar plena d'oli.
* Sal.
* Aigua.

### Preparació

Pelarem i trixarem les cebes i el julivert i fregirem abdues coses en una paella. Quan la ceba estigui daurada hi afegirem la meitat de la farina, ho remenarem, hi tirarem el vi, una mica d'aigua i ho deixarem espesseir una mica, adobant-ho amb sal. Netejat el peix i tallat a trossos amb espina, els enfarinarem i els fregirem en oli molt calent, un cop fregits els col·locarem en una plàtera i abocarem pel damunt la salsa colada. La podem guarnir amb pa fregit.
    Castanyola és el peix conegut fora de Catalunya amb els noms de "japuta", "negrito" i "palometa".
# Llibre de cuina/Receptes/Cloïsses a la cassola
### Ingredients

* 1 quilo de cloïsses de mida mitjana.
* 4 cullerades grosses plenes d'oli.
* 2 alls.
* 50 grs. de molla de pa del dia abans.
* Julivert fresc.
* Aigua.
* Sal.
* Pebre blanc en pols.

### Preparació

Rentarem bés les cloïsses en aigua freda amb sal i les posarem a la paella al foc amb mig got d'aigua freda. A mida que s'aniran obrint les retirarem amb l'escumadora i els traurem una de les dues closques, i les col·locarem amb compte, en una cassola. Colarem la seva aigua amb un teixit fi i la tirarem en una cassola que reservarem. Tirarem l'oli en una paella al foc, hi fregirem un dels alls pelat i trinxat. Remullarem la molla de pa en una mica d'aigua, l'espremerem amb els dits, i la incorporarem a l'all fregit junt amb l'altre all pelat i picat, julivert trinxat i l'aigua de les cloïsses que haviem reservat, amb tot això, colat, cobrirem la cassola on hi ha les cloïsses que ficarem al forn (5/8 minuts).
# Llibre de cuina/Receptes/Coca amb cireres

La coca amb cireres és una coca típica de Reus i altres comarques catalanes.

## Ingredients

* 500 g de farina
* 2 ous grossos
* 50 g de llevat de pa
* 125 g de sucre
* 5 cullerades grosses d'oli
* ratllada d'una llimona
* 125 cc de llet
* 1 kg de cireres negretes
* 250 g de sucre

## Preparació

Es posa la farina en un bol. S'hi afegeixen el sucre, la ratlladura de llimona, l'oli, els rovells d'ou i el llevat desfet amb la llet tèbia. A banda es munten les clares a punt de neu i també s'hi posen. Es barreja tot fins que se n'obté una pasta homogènia i després es pasta amb les mans a sobre d'una superfície de treball. S'estira en dues coques i es col·loquen a sobre de llaunes de forn enfarinades. Es deixen reposar tres o quatre hores fins que fermenten i augmenten de volum. S'hi escampen les cireres i s'espolsen amb sucre. Es couen al forn a 180° trenta-cinc minuts o fins que tenen un bon color.

## Referències

* ↑ Mariona Quadrada. Institut Municipal d'Acció Cultural. Reus 2002.
# Llibre de cuina/Receptes/Cloïsses vives amb llimona
### Ingredients

* 12 cloïsses grosses.
* Gel.
* 2 llimones.

### Preparació

Triarem cloïsses vives i les obrirem del tot, deixant ambdues closques. Picarem o triturarem gel, el posarem en un plat i al damunt hi col·locarem les cloïsses amb les llimones tallades a trossos. Aquests cloïsses es prenen amb cullera o amb forquilla especial de marisc i ben arruixades amb suc de llimona.
# Llibre de cuina/Receptes/Coca
### Ingredients

* Farina.
* Sucre.
* Llet.
* Llevat de Paría o de forner.
* Ous.
* Greix dolç o mantega de vaca.

### Preparació

Deixateu el llevat de París amb una mica d'aigua (el llevat de forner esta amb una mica de farina). Barregeu la farina amb la llet, el sucre, els ous i el greix dolç o bé la mantega. Esteu la pasta damunt d'una superfície plana i doneu-li a la coca la forma que desigeu: prima i llarga o gruixuda i rodona. Poseu-li sucre pel damunt i fiqueu-la al forn un quart d'hora o vint minuts, si és un forn de llenya.
# Llibre de cuina/Receptes/Cloïsses guisades
### Ingredients

* 1 quilo de cloïsses.
* 1 tassa d'esmorzar plena d'oli.
* 2 alls picats.
* 1 cullerada grossa plena de julivert fresc molt trinxat.
* 1 cullerada grossa plena de farina.
* 1 gotet de vi ple de vi blanc.
* 1 got d'aigua ple d'aigua o, millor, de brou de l'olla.
* El suc de mitja llimona colat.

### Preparació

Posarem les cloïsses a remullar en aigua i sal, les escorrerem i rentarem bé i les sofregirem en una cassola al foc amb l'oli, els alls i el julivert. Quan estiguin totes obertes, les treurem reservant-les a part. Afegirem a la cassola, la farina, el vi blanc, hi tirarem una mica de sal i ho deixarem coure uns 10/15 minuts. Posarem les cloïsses en una plata i les cobrirem amb la salsa i el suc de la llimona i les servirem de seguida a taula.
# Activisme i ús de les TIC/MAC spoofing

Tot dispositiu electrònic amb connexió a internet té una adreça MAC. Aquesta adreça MAC representa un factor de vulnerabilitat del nostre anonimat.
A diferència de l’adreça IP, que és una adreça lògica, la MAC és una adreça física, gravada a la ROM de cada targeta de xarxa. Com que la ROM és una memòria de “només lectura”, no es pot canviar en el sentit estricte; però sí que podem emmascarar-la, fer creure que és una altra de la que hi ha realment. És el que es coneix com a MAC spoofing.
L’adreça MAC, apart d’altres usos, serveix per a identificar un dispositiu connectat a la xarxa.
La MAC del teu dispositiu mòbil (tablet, smartphone...) pot servir per a geolocalitzar-te amb molta precisió. El teu dispositiu, si té el wifi encès, va cercant xarxes on connectar-se mentre et mous. Cada cop que en detecta una, deixa registrada la seva MAC als routers en qüestió.
Si us connecteu a una xarxa pública, qualsevol pot detectar i clonar la vostra MAC address. Si amb aquesta es cometés algun delicte, podríeu ser-ne acusats.
Per tot això és convenient emmascarar la vostra adreça MAC, sobretot en determinades ocasions en què us convingui assegurar l’anonimat.

## MAC Spoofing a Windows amb Technitium

El MAC spoofing amb Windows es pot fer manualment o amb programes específics. Podeu trobar un manual complet de com fer-ho manualment a la pàgina https://www.1and1.es/digitalguide/servidores/know-how/que-es-el-mac-spoofing/. Hi ha diferents programes que permeten fer-ho, però nosaltres recomanem el Technitium.
* Amb la connexió wifi desactivada,
* Descarregar-se el Technitium MAC Adress Changer de https://technitium.com/tmac/
* Instal·lar-lo i obrir el programa. Apareixerà el quadre que es mostra al final
* Seleccioneu la targeta de xarxa que correspongui a “Netwok Connections”
* Cliqueu el botó “Random MAC adress” per a generar una adreça MAC aleatòria
* Cliqueu el botó “Change now” i espereu uns segons
* Apareix una finestreta que us notifica que ja s’ha produït l’emmascarament MAC
* Opcional: podeu comprovar el canvi d’adreça MAC a la consola de Windows amb el comandament ipconfig /all
* Ja us podeu connectar a la xarxa wifi amb una adreça MAc emmascarada.
* Quan acabeu, restaureu la MAC original clicant el botó “Restore original”

## MAC Spoofing a Android amb Wifi MAC Changer

Les apps per a fer MAC spoofing amb Android requereixen que el terminal estigui rootejat (és a dir, tenir accés com a superusuari).
Algunes de les més populars i intuïtives són:
* Wifi MAC Changer
* MAC Address Ghost
* ChameleMAC
* nMAC
A internet podreu trobar alguns tutorials sobre com canviar la MAC (sense ser root) des d’un terminal emulador, o bé si el teu telèfon té un xip MTK, a través d’una app que permet el mode enginyer. En tot cas, no n’hem comprovat cap i no en podem donar referència.